Diari Oficial de la Generalitat Valenciana


Sumari del DOGV 6870, del 26-09-2012 (2012/8821)

RESOLUCIÓ de 21 de setembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre la Generalitat, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Càritas Diocesana de València, per a dur a terme un programa integral d'atenció a les persones que exercixen la prostitució als carrers de la ciutat de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6870

Data del DOGV
:   26-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8821


Data del document
:   21-09-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 de setembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre la Generalitat, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Càritas Diocesana de València, per a dur a terme un programa integral d'atenció a les persones que exercixen la prostitució als carrers de la ciutat de València. [2012/8821]  
  
La Generalitat, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Càritas Diocesana de València han subscrit, després de la tramitació prèvia reglamentària, el 20 de juliol de 2012, el conveni de col·laboració per a dur a terme un programa integral d'atenció a les persones que exercixen la prostitució als carrers de la ciutat de València.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 866/2012, i que figura com a annex d'esta resolució.  
  
València, 21 de setembre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
  
Conveni de col·laboració entre la Generalitat, a través de la Conselleria de Justícia i Benestar Social, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Càritas Diocesana de València, per a dur a terme un programa integral d'atenció a les persones que exercixen la prostitució als carrers de la ciutat de València  
  
València, 20 de juliol de 2012  
  
Reunits  
D'una part, el conseller de Justícia i Benestar Social, Jorge Cabré Rico, nomenat pel Decret 11/2011, de 28 de juliol de 2011, del president de la Generalitat, autoritzat per a la firma d'este conveni per acord adoptat el 29 de juny de 2012, pel Consell de la Generalitat, d'acord amb l'article 54 bis del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991.  
  
L'alcaldessa de l'Ajuntament de València, Rita Barberá Nolla, en nom i representació de l'Ajuntament, assistida pel secretari general de l'Administració municipal, Francisco Javier Vila Biosca, d'acord amb la legislació de règim local vigent i l'Acord d'1 de juny de 2012, de la Junta de Govern Local.  
La delegada del Govern de la Comunitat Valenciana, Paula Sánchez de León Guardiola, fent ús de les facultats que se li conferixen per llei.  
  
I d'una altra, la directora de Càritas Diocesana de València, Concepción Guillén Paredes, en nom i representació de Càritas, autoritzada per l'estatut vigent de la institució.  
Obren en nom i representació de les corporacions que representen, els càrrecs de les quals exercixen per notorietat, i es reconeixen prou capacitat legal per a l'atorgament d'este conveni de col·laboració i, a l'efecte,  
  
Manifesten  
  
Primer. Que la Llei de la Generalitat 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, garantix, en el seu títol preliminar, article 1, als ciutadans i ciutadanes la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades i els aspectes socials dels sistemes sanitaris i educatius.  
Segon. A causa de les problemàtiques generades per la prostitució, es va iniciar l'any 2001 un treball interdisciplinari d'atenció integral als qui l'exercixen.   
La unitat d'atenció integral va complir notablement l'objectiu de conéixer les variables que incidixen en la problemàtica de les persones que exercisquen la prostitució als carrers de la ciutat de València i que determinen quins factors econòmics i socials són de més rellevància i que podran possibilitar dur a terme una labor més especialitzada encaminada a aconseguir objectius d'inserció d'estes persones.  
  
Tercer. Es proposa, per tant, la realització d'un programa, en coordinació amb totes les institucions i organitzacions firmants, les bases essencials del qual són la prevenció, la sensibilització, l'acompanyament i la intervenció amb les persones que es prostituïxen als carrers de la ciutat de València, així com la informació sobre tots els tipus de recursos de què es disposa, per mitjà de la creació d'una comissió tècnica de seguiment del programa.  
  
Clàusules  
  
Primera. Objecte del conveni  
La col·laboració entre les diferents entitats per a la realització d'un programa d'atenció a persones que exercixen la prostitució als carrers de la ciutat de València.  
  
Segona. Actuacions que cal desplegar  
Per a la consecució d'esta finalitat, les parts adopten els compromisos següents:  
1. Posar en comú per a l'adequada execució del programa que constituïx l'objecte d'este conveni els recursos ordinaris de què disposen, i que es concreten de la manera següent:  
a) Generalitat  
La Conselleria de Justícia i Benestar Social finançarà els costos de personal de l'equip d'especialistes que contractarà Càritas Diocesana per al desenrotllament del programa i els gastos generals que se'n deriven.  
Així mateix, coordinarà la col·laboració d'altres departaments de l'Administració de la Generalitat, especialment amb:  
- Conselleria de Sanitat:  
· Obtenció de la targeta solidària.  
· Centre d'Informació i Prevenció de la Sida (CIPS).  
b) Ajuntament de València  
Coordinarà les actuacions en els centres:  
- Centres municipals de servicis socials.  
- Centre d'atenció a persones sense sostre.  
- Centre Municipal de la Dona - CMIO.  
- Centre de Suport a la Immigració (CAI).  
Finançarà:  
- Quatre places en el pis per a dones immigrants.  
- Prestacions socials (ajudes).  
- Fins a vint ajudes d'entrada en vivenda.  
Així mateix, donarà suport al programa que presta Metges del Món en col·laboració amb l'Ajuntament.  
c) Delegació de Govern de la Comunitat Valenciana  
A través de l'Oficina d'Estrangeria a València, prestarà l'assessorament tècnic necessari en coordinació amb l'assessoria jurídica.  
2. Càritas Diocesana aportarà un equip de professionals especialitzats per al desenrotllament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles i orientació cap a la inserció laboral i assumirà els gastos generals derivats del desenrotllament del programa.  
  
Tercera. Finançament  
La Generalitat, juntament amb l'Ajuntament de València, de conformitat amb la seua programació anual i dins de les seues possibilitats competencials i pressupostàries, en el marc de subvencions previst en la legislació vigent, establix l'aportació de les ajudes econòmiques en un total de huitanta-huit mil tres-cents huitanta-set euros (88.387,00 €), els quals seran aportats per cada una de les institucions mencionades, d'acord amb el detall següent:  
Per part de la Generalitat, a través de la Conselleria de Justícia i Benestar Social, seixanta-un mil cent vint euros (61.120,00 €), a través de la línia de subvenció T-4965, denominada «P.I. Atenció prostitució València», aplicació pressupostària 44.57.38.247.64.9, del pressupost de la Generalitat per a l'exercici 2012.  
El pagament de l'aportació de la Generalitat s'efectuarà, atés que es tracta d'una activitat de servicis socials especialitzats, i d'acord amb el que establix l'article 34.1.c, segon paràgraf, de la Llei 10/2011, de 27 de desembre, de Pressupostos de la Generalitat per a l'Exercici 2012, de la manera següent:  
- el 60% es lliurarà a la firma d'este conveni;  
- el 40% restant es lliurarà després de l'aportació i la comprovació de la documentació justificativa de l'aplicació efectiva i correcta de l'import inicialment anticipat.  
La justificació consistirà en la presentació de documents acreditatius, per part de Càritas Diocesana, de gastos de naturalesa corrent generats per la realització de l'objecte d'este conveni d'acord amb les regles següents:  
a) Els justificants presentats han de ser originals o fotocòpies degudament compulsades i corresponents a l'exercici 2012.  
b) Les factures i els documents substitutius han de complir els requisits establits en el Reial Decret 1496/2003, de 28 de novembre, pel qual s'aprova el reglament pel qual es regulen les obligacions de facturació i es modifica el Reglament de l'Impost sobre el Valor Afegit.  
  
Càritas Diocesana ha de presentar, abans del 30 de novembre de 2012, documentació justificativa de la totalitat de la subvenció concedida o com a mínim, i sempre que això siga possible d'acord amb el que establix la Llei de Pressupostos per a l'exercici 2012, del percentatge que possibilite el lliurament del 100% de la subvenció. En este últim supòsit, la resta de la documentació justificativa s'ha de presentar abans del 15 de gener de 2013.  
Per part de l'Ajuntament de València, vint-i-set mil dos-cents seixanta-set euros (27.267 €), a través de l'aplicació pressupostària EC 150-23275-48813 del programa pressupostari de l'Ajuntament de València per a l'exercici 2012.  
  
Quarta. Programa específic d'actuació  
L'ONG firmant participarà amb les institucions anteriors en el disseny i planificació del programa específic d'actuació i, al seu torn, contractarà el personal especialitzat i els mitjans materials necessaris per a posar-lo en marxa.  
Este personal desplegarà, fonamentalment, funcions relacionades amb la sensibilització, la prevenció, la intervenció, l'assistència i l'acompanyament de les destinatàries de les accions, informació de tots els recursos disponibles, oferta de servici i orientació cap a la inserció laboral.  
Per a esta finalitat, i tenint en compte els mitjans disposats, Càritas Diocesana de València rebrà de l'Ajuntament de València i de la Generalitat la quantitat de 88.387,00 € referits en la clàusula tercera.  
  
Quinta. Comissió de seguiment   
Es manté la Comissió Tècnica de Seguiment i Avaluació d'este conveni ja constituïda en anys anteriors, composta per una persona tècnica adscrita a cada una de les institucions i l'ONG firmants d'este conveni.  
Pot requerir-se l'assistència de personal tècnic de les diferents conselleries quan el tema que calga tractar siga de la seua competència.  
La comissió es reunirà cada quatre mesos, amb l'objectiu d'avaluar el funcionament del programa, proposar-ne mesures correctores i dirimir els problemes d'interpretació i aplicació que puguen sorgir en el desenrotllament d'este conveni. No obstant això, podrà ser convocada amb caràcter extraordinari per qualsevol dels seus membres.  
  
Esta comissió, que tindrà el caràcter d'òrgan col·legiat, designarà una presidència i una secretaria entre els seus membres, a les quals s'aplicarà el règim jurídic de les administracions públiques i del procediment administratiu comú en la redacció efectuada per la Llei 4/1999, de 13 de gener.  
  
Sexta. Control i justificació de la subvenció  
La comissió de seguiment arreplegada en el paràgraf anterior és la responsable del control i l'aplicació dels fons subvencionats per a l'execució del programa específic d'actuació, finançat segons el que preveu este conveni. Per a justificar-los, l'ONG ha de presentar els contractes celebrats, com també les factures dels gastos ocasionats per l'adquisició de mitjans materials necessaris per a l'execució del programa específic.  
La justificació dels gastos originats amb motiu de les actuacions finançades a càrrec dels fons previstos en l'estipulació tercera s'efectuarà d'acord amb les disposicions del Text Refós de la Llei d'Hisenda Pública de la Generalitat i les normes que siguen aplicables en cada cas, atenent l'origen dels fons, pels servicis de gestió econòmica de cada institució.  
  
Sèptima. Obligacions de Càritas Diocesana  
Càritas Diocesana de València es compromet a:  
- Realitzar l'activitat o adoptar el comportament que fonamenta la concessió de la subvenció.  
- Justificar el compliment dels requisits i les condicions, així com la realització de l'activitat i el compliment de la finalitat que determina la concessió o el gaudi de la subvenció; a este efecte ha de presentar, abans del 31 de gener de 2013, una memòria final en què es farà constar la realització de l'objecte d'este conveni i que inclourà una relació individualitzada de les actuacions realitzades abans del 31 de gener de 2013.  
  
- Justificar davant de la Direcció General d'Acció Social i Majors el fet de no trobar-se sotmés a cap causa de prohibició per a obtindre la condició de beneficiari, d'acord amb el que establix l'article 13 de la Llei 38/2003, de 17 de novembre, General de Subvencions, i el compliment d'obligacions de reintegrament de subvencions que, si és el cas, se li hagen exigit.  
- Sotmetre's a les actuacions de comprovació que haja d'efectuar la Generalitat, així com qualssevol altres de comprovació i control financer que puguen realitzar els òrgans de control competents, aportant tota la informació que li siga requerida en l'exercici de les actuacions anteriors.  
- Disposar dels llibres comptables, registres diligenciats i la resta de documents degudament auditats en els termes exigits per la legislació aplicable, amb la finalitat de garantir l'exercici adequat de les facultats de comprovació i control.  
- Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
- Reintegrar els fons percebuts en els supòsits previstos en l'article 37 de la Llei 38/2003, General de Subvencions.  
  
- Comunicar l'obtenció de subvencions o ajudes per a la mateixa finalitat procedents de qualsevol administració o ens públic o privat.  
  
  
Octava. Conseqüències de l'incompliment  
Es podrà dictar una resolució de minoració o desistiment sense efectes i, en tot cas, de reintegrament de quantitats percebudes i exigència dels interessos de demora des del moment del pagament en els supòsits de l'article 37 de la Llei 38/2003, de 17 de novembre, General de Subvencions.  
  
Novena. Resolució  
En el cas que l'ONG firmant, no realitze les actuacions que dimanen d'este conveni, qualsevol de les institucions que es comprometen a aportar els fons per al seu finançament podrà resoldre el conveni.  
  
  
Deu. Vigència  
Este conveni obliga les parts des del moment en què és aprovat per tots els òrgans competents en cada cas, i tindrà vigència fins al 31 de desembre de l'any 2012.  
  
Onze. Protecció de dades  
L'Ajuntament de València garantix que totes les dades de caràcter personal que puguen ser demanades en relació amb este conveni, així com els tractaments que se'n facen, s'ajustaran a les disposicions de la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1720/2007, de 21 de desembre.  
  
  
Dotze. Normativa aplicable  
En tot allò que no es preveu, este conveni es regix per la regulació que per a les transferències establix la Llei d'Hisenda Pública de la Generalitat, així com per la Llei 38/2003, de 17 de novembre, General de Subvencions, i la resta de legislació concordant i d'aplicació.  
  
Així mateix, no cal notificar les ajudes concedides per mitjà d'este conveni a la Comissió Europea, perquè no posseïxen tots els requisits de l'apartat 1 de l'article 107 del Tractat de Funcionament de la Unió Europea, atés que es dirigixen a un col·lectiu que no exercix activitat econòmica.  
Les parts, una vegada llegit este conveni, el firmen en cinc exemplars en prova de conformitat, al lloc i en la data abans indicats, i s'entrega en el mateix acte un exemplar a cada una de les parts.  
  
  
El conseller de Justícia i Benestar Social: Jorge Cabré Rico.  
La delegada del Govern a la Comunitat Valenciana: Paula Sánchez de León Guardiola.  
L'alcaldessa de l'Ajuntament de València: Rita Barberá Nolla.  
La directora de Càritas Diocesana de València: Concepción Guillén Paredes.  
El secretari general de l'Administració municipal: Francisco Javier Vila Biosca.